stanford-oval/wikipedia huggingface dataset:
Marco de Wit
Poliittinen aktivismi

De Wit oli Suomi Ensin -yhdistyksen perustajajäsen ja toimi yhdistyksen yhtenä johtohahmona.
Ennen Suomi Ensin -yhdistyksen perustamista de Wit toimi Rajat kiinni! -kansalaisliikkeen aktivistina. Yleisradion mukaan Marco de Wit oli maan kyltymättömin mielenosoittaja vuonna 2016, koska hän oli järjestänyt kymmeniä mielenosoituksia eri puolilla maata.
Marco de Wit oli ehdolla Tampereen kaupunginvaltuustoon Suomi Ensin -liikkeen riveistä kevään 2017 kunnallisvaaleissa. De Wit sai vaaleissa 241 ääntä eikä tullut valituksi.
Lokakuussa 2018 Marco de Wit perusti kansallismielisen verkkojulkaisun nimeltä Laiton lehti?.
De Witin johtama Suomen Kansa Ensin rp. merkittiin puoluerekisteriin joulukuussa 2018. Myös de Witin avopuoliso Mari Kosonen oli mukana puolueen toiminnassa.
De Wit asettui ehdolle vuoden 2019 eduskuntavaaleihin.  Huhtikuussa Helsingin poliisilaitos ilmoitti tutkivansa Suomen Kansa Ensin -puolueen vaalikampanjan yhteydessä Marco de Witiä mahdollisesta kiihottamisesta kansanryhmää vastaan. Puolueen vaalitilaisuudessa oli ollut esillä vaalimainoksia, joiden tekstit ovat poliisin mukaan olleet maahanmuuttajien ja seksuaalivähemmistöjen syrjintään tähtääviä, ja joiden epäillään täyttävän rikoksen tunnusmerkistön. Muutamaa päivää myöhemmin de Witin kimppuun käytiin nyrkein Helsingin Narinkkatorilla, kun erimieliset ihmiset olivat provosoituneet de Witin vaalityöstä. De Wit sai vaaleissa 316 ääntä eikä tullut valituksi.
De Wit tuomittiin puolen vuoden ehdolliseen vankeuteen virkamiehen väkivaltaisesta vastustamisesta ja niskoittelusta poliisia vastaan. Hovioikeus ei myöntänyt jatkokäsittelylupaa, joten käräjäoikeuden tuomio jäi lainvoimaiseksi.
Lokakuussa 2019 Suomen Kansa Ensin -puolue ilmoitti tiedotteessaan erottaneensa de Witin puolueesta, koska hän oli puolueen mukaan "häiriköinyt, ollut väkivaltainen, ottanut yhteen poliisien kanssa ja herättänyt pahennusta".
Pirkanmaan käräjäoikeus tuomitsi toukokuussa 2021 de Witin puolen vuoden ehdolliseen vankeuteen kolmestatoista kunnianloukkauksesta, kolmesta törkeästä kunnianloukkauksesta, kahdesta kiihottamisesta kansanryhmää vastaan ja yhdestä uskonrauhan rikkomisesta. Viisi syytettä hylättiin. Lisäksi oikeus määräsi hänet maksamaan uhreille yhteensä yli 23 000 euron korvaukset. Oikeus katsoi näytetyksi toteen, että de Wit oli maalittanut virkamiehiä julkaisemissaan nettikirjoituksissa. Päätöksestä valittivat sekä de Wit että syyttäjä. Turun hovioikeus hylkäsi elokuussa 2024 yhden syytteen kunnianloukkauksesta mutta piti ehdollisen vankeusrangaistuksen ennallaan. Hovioikeus kevensi de Witin korvausvelvoitetta 1 100 eurolla mutta määräsi hänet maksamaan uhreille hovioikeudessa aiheutuneita kuluja noin 6 600 euroa korkoineen. Tuomio ei ole lainvoimainen.
Aiheesta muualla

Marco de Witin kotisivut (Arkistoitu – Internet Archive)
Marco de Wit Suomen Kansa Ensin ry:n mielenosoituksessa Helsinki 2018 -tapaamisen yhteydessä.
The Sydney Morning Herald

| The Sydney Morning Herald |
| --- | --- |

Lyhenne:  SMH
Lehtityyppi:  sanomalehti
Julkaisija:  Nine Entertainment Co.
ISSN:  ISSN 0312-6315
Levikki:  132 000 (arkipäivisin, ABC, joulukuu 2013) 228 000 (lauantaisin, ABC, joulukuu 2013)
Perustettu:  18. huhtikuuta 1831 (ikä 193)
Päätoimittaja:  Lisa Davies
Kotimaa:  Australia
Sivukoko:  compact
Ilmestymistiheys:  päivittäin (ei sunnuntaina)
Kieli:  englanti
Aiheesta muualla
OCLC
www.smh.com.au
The Sydney Morning Herald (SMH) on Sydneyssä julkaistava sanomalehti. Se perustettiin vuonna 1831 nimellä Sydney Herald. SMH on vanhin jatkuvasti julkaistu sanomalehti Australiassa. Lehti julkaistaan kuutena päivänä viikosta. Sen voi ostaa liikkeistä Sydneyssä, Uuden Etelä-Walesin alueella, Canberrassa ja Queenslandissa (Brisbanessa, Gold Coastissa ja Sunshine Coastissa).
Aiheesta muualla

Wikimedia Commonsissa on kuvia tai muita tiedostoja aiheesta .
The Sydney Morning Herald (englanniksi)
The Sydney Morning Herald (NSW : 1842–1954). Digitalisoitu arkisto. (englanniksi)
The Sydney Herald (NSW : 1831–1842). Digitalisoitu arkisto. (englanniksi)
The Sun-Herald (Sydney, NSW : 1953–1954). Digitalisoitu arkisto. (englanniksi)
Drizzt Do’Urden

Drizzt Do’Urden Daermon N’a’shezbaernon on R. A. Salvatoren Forgotten Realms -romaaneissa esiintyvä drow eli musta haltia.
Ulkonäkö

Ihonväriltään Drizzt on mustien haltioiden tapaan musta ja hänen hiuksensa ovat valkoiset, mutta muista droweista poiketen hänen silmänsä ovat purppuranväriset, myös silloin kun hän käyttää lämpönäköä. Drizzt on vähän alle kuusi jalkaa (175cm) pitkä ja haltioiden tapaan kevytrakenteinen painaen vain noin 50 kiloa. Hänen vaatetukseensa kuuluu yleensä vihreä viitta, pehmeästä nahasta tehdyt pitkät saappaat sekä Regisin vasarapäätaimenen luusta valmistama koru, joka esittää yksisarvisen päätä (metsänjumalan Mielikin tunnuseläintä).
Luonne/Persoonallisuus

Drizzt on luonteeltaan rauhanomainen ja yrittää aina välttää taistelua, paitsi pahoja rotuja kuten örkkejä ja jättejä vastaan. Drizztillä on myös hyvin ankara omatunto, jonka takia hän kärsii omantunnontuskia aina tapettuaan ihmisen, haltian, kääpiön tai jopa omaan kansaansa kuuluvan drowin, vaikka on surmannutkin vain pelastaakseen henkensä.
Drizzt on taistelussa erittäin itsevarma aina siihen pisteeseen asti, että hänen ystävänsä uskovat sen vielä koituvan hänen kohtalokseen. Tunne-elämässä Drizzt on kuitenkin usein hyvin epävarma. Varsinkin kirjasarjan alkupuolella Drizzt masentui aina, kun joku kaupunki torjui hänet hänen syntyperänsä vuoksi, mutta myöhemmin hän oppi jättämään tällaiset hylkäämiset omaan arvoonsa. Drizzt noudattaa tiukkoja moraalisia periaatteita, koska haluaa epätoivoisesti erottua kansansa muista jäsenistä.
Uumenenalassa Drizzt joutui kuitenkin tutustumaan vaistojen hallitsemaan puoleen itsestään, jota hän kutsuu Metsästäjäksi. Metsästäjänä ollessaan Drizzt on lähes voittamaton taistelussa, mutta unohtaa kaikki arvonsa ja periaatteensa muuttuen täydelliseksi tappokoneeksi vailla omaatuntoa. Drizzt pystyy vieläkin kutsumaan esiin tämän puolen itsestään kun on vihainen tai epätoivoinen, mutta ei mielellään tee sitä, sillä Drizztin arvojen mukaan on paljon tärkeämpää, mihin sapeleitaan käyttää kuin se miten niitä käyttää.
Varusteet

Matkojensa varrella Drizzt on ehtinyt kerätä monia mahtavia taikaesineitä ja varusteita, joista osa on jo tuhoutunut tai hukkunut ja osa yhä hänen hallussaan. Muun muassa hänen drow-sapelinsa ja piwafwinsa (drowien käyttämä viitta) eivät kestäneet auringonvaloa ja tuhoutuivat hänen tullessaan taivaanalaiseen maailmaan. Puolituisen kivi -kirjassa Drizzt käytti lumottua naamiota, joka muutti hänet maanpinnan haltian näköiseksi. Useissa kirjoissa Drizzt käyttää myös kääpiöiden takomaa mithrilpanssaria. Drizztin tärkeimmät varusteet on esitelty alempana tällä sivulla. Ne ovat sapelit Tuike ja Jäänsurma, Guenhwyvarin patsas ja hänen nopeutta lisäävät nilkkarenkaansa.
Varusteet > Tuike

Drizzt hukkasi aiemman sapelinsa jahdatessaan Entreriä, joka oli siepannut Regisin. Regisin pelastusmatkalla hän kuitenkin kävi velho Malchor Harpellin tornissa ja huomatessaan Drizztin toisen sapelin puuttuvan Malchor tarjosi Drizztille uuden sapelin ja nähtyään millainen sapeli oli kyseessä Drizzt otti lahjan mielellään vastaan.
Kun Drizzt otti sapelin käteensä, hän huomasi sen olevan täydellisesti tasapainotettu. Hän myös aisti siinä asuvan lumouksen, joka teki siitä terävämmän ja esti sitä tylstymästä. Miekka oli myös kaunis, sillä sen kahvaa koristi tähden muotoon leikattu sininen safiiri. Tuikkeen terä myös hohtaa sinisenä, kun vihollisia on lähettyvillä, mutta Drizzt voi tahdonvoimallaan estää tämän hohteen jos haluaa pysytellä piilossa. Drizzt käyttää Tuiketta vasemmalla kädellään.
Varusteet > Jäänsurma

Oikeassa kädessään Drizztillä on vieläkin mahtavampi sapeli nimeltään Jäänsurma, jonka hän sai samannimisen lohikäärmeen pesästä surmattuaan sen asukkaan Wulfgarin kanssa.
Myös Jäänsurma on täydellisesti tasapainotettu ja lumottu pysymään aina terävänä. Jäänsurman kahvaan on kaiverrettu taitavasti hyökkäävän kissapedon pää. Jäänsurman todellinen mahti tuli kuitenkin esiin vasta myöhemmin, kun Drizzt taisteli Errtua vastaan. Miekka suojeli Drizztiä demonin tulelta ja jopa sammutti Errtun tulisen auran. Normaalit aseet eivät voi vahingoittaa Errtun kaltaisia mahtavia demoneita, mutta Jäänsurma on suunniteltu tuliolentoja vastaan taisteluun. Osuessaan Errtuun se alkaa välittömästi täristä imien elinvoimaa demonista.
Jäänsurman ominaisuus suojata käyttäjäänsä tulelta pelastaa kumppanit monta kertaa varmalta kuolemalta. Drizztin se pelastaa Errtulta ja uudelleen Drizzt käyttää sitä sammuttamaan Obouldin tulisen miekan. Miekka pelastaa myös Bruenorin, kun hän hyppää palavan öljyn peitossa olevan lohikäärme Synkänhohdon selkään tappaakseen sen.
Varusteet > Guenhwyvar

Guenhwyvar on mahtava musta pantteri, joka asuu tähtien maailmantasolla. Kissa voidaan kuitenkin kutsua aineelliseen maailmaan kivisen pienoismallin avulla, joka toimii porttina maailmantasojen välillä. Guenhwyvar ei voi kuolla aineen maailmantasolla, sillä jos se kuolee se vain palaa toipumaan omalle maailmantasolleen. Guen ei myöskään voi pysytellä aineen maailmantasolla pitkään, koska se kuluttaa Guenhwyvarin voimia, jotka kuitenkin palaavat sen päästessä takaisin tähtien maailmantasolle.
Guenhwyvar painaa noin 250 kiloa ja on kolme metriä pitkä. Säkäkorkeus yltää ”pitkän miehen rintaan asti”. Guenhwyvar on jopa pantteriksi uskomattoman nopea, ketterä ja voimakas ja tämän takia arvokas liittolainen taistelussa.
Drizzt tutustuu Guenhwyvariin ollessaan drow-partion tiedustelijana. Samassa partiossa partioi Masoj Hun’ett, joka omistaa Guenhwyvarin patsaan ja lähettää kissan usein tiedusteluretkille Drizztin kanssa. Näillä retkillä Drizzt ystävystyi Guenhwyvarin kanssa. Drizzt ei ikinä pitänyt Guenhwyvaria lemmikkinä vaan vertaisenaan älykkäänä kumppanina, jollainen kissa todellisuudessa onkin. Kerran partioretkellä Drizzt näki kuinka Masoj pakotti Guenhwyvarin tappamaan viattomia maahisia ja näki myös Guenhwyvarin vastahakoisuuden tähän tehtävään. Niinpä Drizzt surmasi Masoj Hun’ettin ennen pakenemistaan Uumenenalan tunneleihin. Tämän jälkeen Guenhwyvar on pelastanut Drizztin lukemattomia kertoja erilaisissa tilanteissa.
Varusteet > Nilkkarenkaat

Nopeutta lisäävät nilkkarenkaat Drizzt ottaa Baenren huoneen asemestarilta Dantragilta voitettuaan hänet kaksintaistelussa. Dantrag oli ymmärtänyt renkaiden käyttötarkoituksen väärin ja käytti niitä ranteissaan. Tämä teki hänen iskuistaan hämmästyttävän nopeita, mutta taistelun kuluessa Drizzt huomasi että Dantrag ei ollut soturina hänen tasoaan ja ylivoimaisesta nopeudestaan huolimatta Dantrag hävisi ottelun.
Saatuaan renkaat haltuunsa Drizztkin piti niitä aluksi käsissään, mutta huomasi pian että niistä oli enemmän haittaa kuin hyötyä. Hetken mietittyään Drizzt oivalsi laittaa renkaat nilkkoihinsa. Niiden ansiosta Drizzt pystyy uskomattoman nopeisiin väistöihin ja juoksupyrähdyksiin. Tällä tavalla käytettynä renkaista oli Drizztille todellista hyötyä tehden hänestä entistäkin mahtavamman soturin.
Taistelutaktiikat

Drizzt on maailman parhaita sotureita ja taistelee kahta sapelia käyttäen (dual long sword -style). Tämä tyyli on drow-haltioiden keskuudessa suosittu, kun taas ihmiset (Entreri) käyttävät yleensä toisessa kädessä miekkaa ja toisessa tikaria(Short+Long sword -style). Miekkailukykyjensä lisäksi Drizzt on hämmästyttävän tarkka ampumaan jousella. Tämän taidon hän oppi Montoliolta.
Matriarkka Malice halusi Drizztistä alun perin tulla velhon, mutta Drizztin isä sai Malicelta luvan kouluttaa Drizztin soturiksi, koska Drizztin käsien nopeus ja koordinaatio olivat niin uskomattomat. Drizzt muun muassa nappasi kymmenen ilmaan heitettyä kolikkoa ennen kuin yksikään putosi maahan.
Zaknafein opetti Drizztille drowien taistelutekniikat sekä sapeleilla että muilla aseilla, mutta sapelit sopivat Drizztin taistelutyyliin parhaiten. Zaknafein opetti Drizztille myös että kuka vain pystyy toistamaan iskusarjat virheettömästi harjoiteltuaan, mutta improvisaatio ja mielikuvitus tekevät soturista todellisen mestarin. Drizzt on hyvin nopea ja ketterä ja käyttää tämän takia paljon nopeita väistöjä ja valeiskuja vastustajiensa voittamiseen.
Drizztillä on myös synnynnäisiä drow-kykyjä. Hän voi manata pimeyden kehän vastustajiensa päälle. Tämän kehän sisällä Drizzt tai hänen vastustajansa eivät voi nähdä mitään. Pimeässä taistellessaan Drizzt luottaa kuuloonsa ja tuntoaistiinsa arvioiden ilmavirroista soturinvaistoillaan vastustajan seuraavan iskun. Pimeyden kehän sisällä Drizzt on lähes voittamaton, sillä droweilla on omat tekniikkansa sokkona taistelua varten. Esimerkiksi hyökkäys, jossa Drizzt alkaa pyöriä iskien joka puolelle ympärilleen ja jokainen isku on myös puolittain torjunta. Vaihtoehtoisesti Drizzt voi perääntyä pimeyden kehästä saaden aikaa päästä takaisin tasapainoon. Toinen Drizztin drow kyky on vaarattoman haltiatulen manaaminen. Tuli ei polta, mutta valaisee Drizztin vastustajat. Tätä kykyä Drizzt käyttää usein jahdatessaan jotakuta. Drizzt käyttää haltialiekkejä myös hiisiä ja jättiläisiä vastaan säikäyttääkseen ne pakosalle.
Kirjat

Musta haltia -trilogia:
Kotimaa (Homeland)
Maanpaossa (Exile)
Valoa kohti (Sojourn)
Jäätuulen laakso -trilogia:
Kristallisauva (The Crystal Shard)
Hopeavirrat (Streams of Silver)
Puolituisen kivi (The Halfling's Gem)
Drown perintö -sarja:
Pahan perintö (The Legacy)
Tähdetön yö (Starless Night)
Pimeän piirittämät (Siege of Darkness)
Arvoitusten saari (Passage to Dawn)
Pimeyden polut -sarja:
Äänetön veitsi (The Silent Blade)
Maailmanselkä (The Spine of the World)
Kristallisauvan käskyläinen (lasketaan nykyään Palkkasoturit-sarjaan) (Servant of the Shars)
Miekkojen meri (Sea of Swords)
Metsästäjän miekat -sarja:
Tuhat örkkiä (The Thousand Orcs)
Yksinäinen drow (The Lone Drow)
Kaksi miekkaa (The Two Swords)
Murroskaudet:
Örkkikuningas (The Orc King)
Merirosvokuningas (The Pirate King)
Aavekuningas (The Ghost King)
Ikikesä -saaga:
Kääpiöiden koti (Gauntlgrym)
Ikikesä (Neverwinter)
Kharonin kynsi (Charon's Claw)
Viimeisellä kynnyksellä (2013; The Last Threshold 2013)
Maailmanjako-saaga:
Kumppanukset
Kumppanusten kirja -saaga:
Metsästäjän yö
Kuninkaan nousu
Rautakääpiön kosto
Ernő Rubik (lentokonesuunnittelija)

Ernő Rubik (27. marraskuuta 1910  – 13. helmikuuta 1997) oli unkarilainen lentokonesuunnittelija.
Rubikin R-26SU Góbé'82 trainer glider
Rubik suunnitteli 1930 purjelentokoneita Műegyetemi Sportrepülő Egyesület-kerhossa, joka kuului Budapestin teknilliseen korkeakouluun. Hän suunnitteli ainakin yhden yhteyskoneen ennen toista maailmansotaa. Toisen maailmansodan jälkeen hän suunnitteli useita purjelentokoneita ja moottorikoneita. Valmistajia olivat 1945-48 Aero-Ever ja sen jälkeen valtionyhtiö Sportárutermelő Vállalat.
Ernő Rubikin poika Ernő Rubik on kuuluisan Rubikin kuution kehittäjä.
Florești

| Florești |
| --- | --- |
 Kaupungintalo
 lippu:  vaakuna
 Florești
 Koordinaatit: 47.8940°N, 28.3000°E 
Valtio:   Moldova
Piiri:  Floreștin piiri
Kaupungiksi:  1946
Väkiluku (2014):  15 500 
Suuntanumero(t):  +373 250
 
 www.floresti.md 
 Floreștin piirin sivusto 
Infobox OKVirheellinen NIMI-arvo: 
Florești (ven. Флоре́шты, Florešty, ukr. Флорешти, Florešty) on kaupunki ja Floreștin piirin keskus Pohjois-Moldovassa. Kaupunki sijaitsee 35 kilometriä Pohjois-Moldovan keskuksesta Bălțista koilliseen ja noin 120 kilometriä Moldovan pääkaupunki Chișinăusta pohjoisluoteeseen.
Floreștissa on noin 15 500 ja koko piirissä 88 700 asukasta (2014). Kaupungin asukasluku on kasvanut runsaalla kahdella tuhannella vuosikymmenessä. Vuonna 20014 asukkaita oli 13 164.
Florești sijaitsee pääkaupungista pohjoiseen johtavan valtatien M2 varrella. Kaupunki on myös Moldovan rautateiden pohjoinen asemapaikkakunta. Bălțista itään johtava, mutkitteleva sivurata kulkee kaupungin kautta reittiä Bălți-Mărculești-Floreşti-Șoldănești-Rîbnița.
 Floreștin piirissä, noin 10 kilometriä kaupungista lounaaseen on Mărculeștin pikkukaupungissa sijaitseva Mărculeștin kansainvälinen lentoasema (ICAO: LUBM).
Rautatieasema.
Kulttuuritalo.
Floreștin piirin hallintorakennus.
Piirisairaala.
Aiheesta muualla

Kuvia tai muita tiedostoja aiheesta Florești Wikimedia Commonsissa
Alejandro Balde

| 0 | 1 | 2 | 3 |
| --- | --- | --- | --- |
 Alejandro Balde vuonna 2019.
Henkilötiedot
Koko nimi: Alejandro Balde Martínez
Syntymäaika: 18. lokakuuta 2003 (ikä 21)
Syntymäpaikka: Barcelona, Espanja
Pelipaikka: vasen laitapuolustaja
Pituus: 175 cm
Seura
Seura: Barcelona
Pelinumero: 3
Junioriseurat
: CE Sant Gabriel
–2011: Espanyol
2011–2020: Barcelona
Seurat
| Vuodet | Seura | O | (M) |
| 2020–2022 | Barcelona B | 31 | (0) |
| 2022– | Barcelona | 56 | (1) |
Maajoukkue
| 2019 | Espanja U16 | 6 | (0) |
| 2019–2020 | Espanja U17 | 9 | (0) |
| 2019 | Espanja U18 | 3 | (0) |
| 2021 | Espanja U19 | 5 | (0) |
| 2022 | Espanja U21 | 2 | (0) |
| 2022– | Espanja | 7 | (0) |
 Seurajoukkueuran tilastot kattavat vain kansalliset sarjat, päivitetty 20. toukokuuta 2024.  Maajoukkueuran tilastot päivitetty 20. toukokuuta 2024.
Alejandro Balde Martínez (s. 18. lokakuuta 2003 Barcelona) on espanjalainen jalkapalloilija, pelipaikaltaan vasen laitapuolustaja. Hän edustaa Espanjan Primera Divisiónissa pelaavaa FC Barcelonaa sekä Espanjan maajoukkuetta.
Seurajoukkueura

Balde on FC Barcelonan kasvatti. Hän siirtyi seuran junioriakatemiaan vuonna 2011 paikallisvastustaja Espanyolista.
Balde debytoi Barcelonan edustusjoukkueessa 14. syyskuuta 2021 Mestarien liigan ottelussa Bayern Müncheniä vastaan. Hän tuli vaihdosta kentälle ottelun 74. minuutilla Jordi Alban loukkaannuttua. Kaudella 2021–2022 Balde pelasi Barcelonan edustusjoukkueessa viisi pääsarjaottelua sekä kaksi Mestarien liigan ottelua.
Balde vakiinnutti seuraavalla kaudella paikkansa Barcelonan avauskokoonpanossa ja voitti Espanjan mestaruuden sekä Espanjan supercupin. Hän pelasi kaudella 2022–2023 Primera Divisiónissa 33 ottelua, joissa hän teki yhden maalin ja antoi kuusi maalisyöttöä.
Syyskuussa 2023 Balde allekirjoitti Barcelonan kanssa vuoteen 2028 asti ulottuvan jatkosopimuksen. Kaudella 2023–2024 Balde ehti pelata yhteensä 28 ottelua, kunnes hän joutui loppukaudeksi sivuun takareisivamman vuoksi. Balden takareisi operoitiin 30. tammikuuta 2024 Turussa.
Maajoukkueura

Balde pelasi vuosina 2019–2022 useissa eri Espanjan juniorimaajoukkueissa.
Balde valittiin Espanjan A-maajoukkueeseen vuoden 2022 MM-kilpailuihin, joissa hän pelasi Espanjan kaikki ottelut.
Yksityiselämä

Balden isä on guineabissaulainen ja äiti dominikaanilainen.
Saavutukset

Barcelona
Espanjan pääsarjamestaruus: 2022–2023
Espanjan supercup: 2022–2023
Martikainen

Martikainen on suomalainen sukunimi, joka on muun muassa seuraavilla suomalaisilla henkilöillä:
Aino Martikainen (s. 2000), jalkapalloilija
Arvo Martikainen (1905–1947), balettitanssija
Eeva Martikainen (1949–2010), teologian professori
Eeva Martikainen, jalkapalloilija
Esko Martikainen (s. 1953), dekkarikirjailija
Frans Martikainen (1889–1930), jääkäriluutnantti
Ilmari Martikainen (1941–2019), kauppapuutarhuri
Ilpo Martikainen (1947–2017), diplomi-insinööri, äänentoistotekniikan kehittäjä ja liikemies, Genelec Oy:n perustaja
Jafet Martikainen (1872–1916), asianajaja ja Oulun pormestari
Janne Martikainen (1878–1934), rakennusmestari ja yksi ensimmäisistä kansanedustajista
Jarkko Martikainen (s. 1970), muusikko, YUP-yhtyeen laulaja
Jouko N. Martikainen (s, 1936), professori, teologi
Jouni Martikainen (s. 1968), Askolan entinen kunnanjohtaja
Jukka Martikainen (1951–2023), tekniikan tutkija, professori
Kaari Martikainen-Whale (1959–2008), suomalainen taidemaalari
Kari Martikainen (s. 1968), valmennuspäällikkö ja jääkiekkopuolustaja
Martta Martikainen-Ypyä (1904–1992), arkkitehti
Matti Martikainen (1935–2023), geodeetti, professori
Minna Martikainen (s. 1969), Vaasan yliopiston rehtori
Ninni Martikainen (s. 1970), iskelmälaulaja
Olavi Martikainen (1941–2022), poliitikko, kansanedustaja, ministeri (Keskusta) ja Kuopion läänin maaherra 1993–1997
Olavi (Olli) Martikainen (1920–1979), taidemaalari
Olli Martikainen (1876–1939), insinööri ja virkamies
Ossi Martikainen (s. 1982), jalkapalloilija
Ossi Martikainen (s. 1970), poliitikko
Otto Martikainen (s. 1985), rikollinen
Outi Martikainen (s. 1962), tekstiilitaiteilija
Pekka Martikainen (s. 1966), väestötieteen professori
Petteri Martikainen (s. 1992), painija
Saku Martikainen (s. 1979), jääkiekkovalmentaja
Tarmo Martikainen (s. 1966), hyvinvointialueen johtaja
Teppo Martikainen (1965–2000), liiketaloustieteen professori
Tiina Martikainen (s. 1963), kirjailija
Tommi Martikainen (s. 1982), maantiekilpapyöräilijä
Tuomas Martikainen (s. 1971), uskontotieteen tutkija ja uskontotieteen dosentti
Tuomo Martikainen (1939–2018), valtiotieteen professori
Tyyne Martikainen (1931–2024), tietokirjailija
Unto Martikainen (s. 1950), kirjailija
Urpo Martikainen (s. 1947), uutisankkuri
Veijo Martikainen (1925–2018), arkkitehti ja professori
| --- | --- |
: Tällä täsmennyssivulla luetellaan henkilöitä, joilla on sama sukunimi.
Voltaire (täsmennyssivu)

Voltaire voi viitata seuraaviin:
Voltaire (oik. François-Marie Arouet, 1694–1778), ranskalainen kirjailija ja valistusfilosofi
Voltaire, ruotsalainen aikakausjulkaisu
Voltaire (s. 1967), yhdysvaltalainen muusikko
Leslie Voltaire (s. 1949), haitilainen arkkitehti ja poliitikko
Voltaire, kuvitteellinen hahmo Beyblade-sarjassa
FS Voltaire (1909), Ranskan laivaston Danton-luokan taistelulaiva.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Voltaire”, voi hakea sivunnimihaulla, laajalla sivunnimihaulla tai tekstihaulla.
Robert Aschberg

| Robert Aschberg |
| --- | --- |
 Aschberg vuonna 2007.
Henkilötiedot
Syntynyt: 19. maaliskuuta 1952 (ikä 72) Tukholma, Ruotsi
Ammatti:  toimittaja, juontaja
Toimittaja
Televisio:  TV3
Ohjelmat:  Diskutabelt Expedition Robinson (2004–2005) Trolljägarna
Lehti:  Expressen
Palkinnot
 Stora journalistpriset 1991 Stora radiopriset 2013 
Robert Aschberg (s. 19. maaliskuuta 1952 Tukholma) on ruotsalainen toimittaja ja televisiojuontaja. Hän aloitti uransa Expressenissä 1980-luvulla ja tuli tunnetuksi räväkästä tyylistään TV3:n Diskutabelt -keskusteluohjelman juontajana. Aschberg on tuotantoyhtiö Strix Televisionin osaomistaja ja oli sen toimitusjohtaja 2005–2008. Vuodesta 2019 hän on johtanut Publicistklubben-toimittajajärjestöä. Aschberg on julkaissut kirjoja salanimellä Otto Ruben Svensson.
Yksityiselämä

Ashberg on naimisissa ja hänellä on kolme lasta. Hänen isoisänsä oli Olof Aschberg.
Aiheesta muualla

Kuvia tai muita tiedostoja aiheesta Robert Aschberg Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Yhdysvallat  Ruotsi 
Taiteenala:  MusicBrainz
Pomo Sapiens

| Pomo Sapiens Eevil Stöö ja Kube |
| --- | --- | --- |

EP-levyn tiedot
 Julkaistu: 15. joulukuuta 2017 
 Tyylilaji: rap
 Kesto: 14.57
 Levy-yhtiö: Monsp Records
Eevil Stöön muut julkaisut
| Iso vauva Jeesus 2016 | Pomo Sapiens 2017 | Internetil Ei Oo Tunteit 2019 |
Kuben muut julkaisut
| Purppura 2015 | Pomo Sapiens 2017 | All Jucci 2018 |
Pomo Sapiens on suomalaisten rap-artistien Eevil Stöön ja Kuben vuonna 2017 julkaisema EP.
Levyn tuottivat Kube sekä Pehmee Goo.
Kappaleet

Pulappaa – 2.32
Avopaku – 3.02
Koska mä voin – 2.43
Kolme Michelin tähtee – 3.38
Ikijää – 3.02
143 (luku)

| Luonnolliset luvut |
| --- | --- |
 143 ← 140 141 142 143 144 145 146 147 148 149 → 
Kardinaaliluku:  sataneljäkymmentä­kolme
Järjestysluku:  sadasneljäskymmenes­kolmas
Tekijät:  1, 11, 13, 143
Alkutekijät:   11\cdot 13
Roomalainen numero:  CXLIII
Binääriluku:  10001111
Oktaaliluku:  217
Duodesimaaliluku:  BB
Heksadesimaaliluku:  8F
Vigesimaaliluku:  73
143 (sataneljäkymmentäkolme) on luonnollinen luku, jota edeltää luku 142 ja seuraa luku 144.